open-index/open-wikipedia-markdown huggingface dataset:
Gastrolit

**Gastrolit** (z gr. *gaster* – žalúdok a *lithos* – kameň) je kameň napomáhajúci tráveniu v žalúdku, tým že pomáha pri mechanickom rozmielaní potravy, čo uľahčuje tráviacim enzýmom pri trávení potravy. Gastrolity sa bežne vyskytujú v tráviacej sústave vtákov, či dinosaurov.

Kategória:Tráviaca sústava
Infrarad

**Infrarad** hlavná podskupina radu rastlín alebo živočíchov, menšia než podrad.

Kategória:Taxonómia
Mozgová časť lebky

náhľad|Niektoré kosti neurokrania:<br> ''os frontale''<br> ''ossa parietalia''<br> ''os sphenoidale''<br> ''ossa temporalia''<br> ''os occipitale''<br> ''os ethmoidale'', z ktorej do neurokrania patrí ''lamina cribrosa'' a ''crista galli''
náhľad|3D model neurokrania (rozklikni pre interakciu)
**Mozgová časť lebky** (iné názvy: **neurokranium**, neodborne **mozgovňa**; ) je v anatómii človeka jeden z dvoch funkčných celkov lebky (*cranium*); druhým je tvárová časť lebky, viscerokranium (*viscerocranium*). V neurokraniu je umiestnený mozog (*encephalon*, *cerebrum*). U človeka rozumného (*Homo sapiens*) je táto časť hlavy väčšia než viscerokranium.

Za časti neurokrania sa pokladajú len tie kosti, ktoré bezprostredne vytvárajú schránku mozgu (pozri lebková dutina, *cavitas cranii*), pričom niektoré z nich sú párové:
* riečicovitá platňa a kohútí hrebeň čuchovej kosti (*lamina cribrosa et crista galli ossis ethmoidalis*),
* klinová kosť (*os sphenoidale*),
* dve spánkové kosti (*ossa temporalia*),
* záhlavná kosť (*os occipitale*)
* dve temenné kosti (*ossa parietalia*)
* čelová kosť (*os frontale*).

## Referencie

## Použitá literatúra
* 

Kategória:Anatómia
Petrolacosaurus

náhľad|vpravo|Petrolacosaurus
**Petrolacosaurus** jeden z prvých diapsidných plazov, mal štíhle jašteričie telo.Nohy však mal dlhšie ako dnešné jašterice a chvost mal rovnako dlhý ako hlavu a telo dohromady. Pravdepodobne lovil hmyz, k čomu mu dopomáhali malé ostré zuby. Žil v období vrchného karbónu. Patril do radu Araeoscelidia.

## Veľkosť
Petrolacosaurus bol asi 40 cm dlhý.

## Výskyt
Severná Amerika (Kansas)

Kategória:Diapsida
Ammosaurus

**Ammosaurus** bol všežravý, možno bylinožravý prosauropódny dinosaurus. Žil v spodnej jure, konkrétne v období Pliensbach až Bajok cca pred 170 miliónmi rokov. Zvyšky Ammosaurov sa nachádzajú aj v Arizone a na nových náleziskách Connecticutu. Žil v západnej Laurázíi, teda na území dnešných USA. Jediný druh je **Ammosaurus major**. Druh Ammosaurus sa vyvinul z mäsožravých dinosaurov konca Triasu. Názov sa odvodzuje od gréckych slov ammos (piesčitý) a sauros (jašter), jeho meno teda znamená piesčitý jašter. 

## Objav
Prvého jedinca objavili lomoví robotníci v štáte Connecticut v USA v roku 1884 pri stavbe mosta. Othniel Charles Marsh ho najprv v roku 1887 opísal ako Anchisaurus major a o dva roky neskôr ho zaradil do samostatného rodu Ammosaurus major. Bol opísaný len podľa niekoľkých neúplných kostier, ktoré veľmi pripomínali Anchisaura. Niekoľko paleontológov však našlo isté odlišnosti v panvovej kosti a zadných nohách týchto dvoch druhov. Tento most sa neskôr zrútil a v troskách sa našla ďalšia kostra. Dodnes sa však nedá presne určiť, či je rozdiel medzi panvami týchto dvoch druhov dostatočný na to, aby to boli dva samostatné rody.

## Opis
Ammosaurus bol 2,2 až 4 metre dlhý a okolo 20 kg vážiaci primitívny Sauropodomorph, teda predok veľkých a úspešných Sauropódov, ktoré sa vyvinuli na začiatku jury. Vedel chodiť po dvoch, ale aj všetkých štyroch nohách. Väčšinou chodil po štyroch, ale keď potreboval dočiahnuť vyššiu vegetáciu, postavil sa na zadné. Pravdepodobne ho lovili mäsožravce ako Dilophosaurus a pásol sa spolu so Scutellosaurom, Anchisaurom a inými primitívnymi bylinožravcami zo spodnej Jury.

## Zdroje
http://www.prehistoric-wildlife.com/species/a/ammosaurus.html 

Kategória:Jurské dinosaury
Kategória:Dinosaury zo Severnej Ameriky
Kategória:Sauropodomorpha
Gmina Abramów

**Gmina Abramów** je gmina v Poľsku, v Lubelskom vojvodstve v okrese powiat lubartowski. Má rozlohu , žije tu 4185 obyvateľov (2014) s priemernou hustotou obyvateľstva 50 obyvateľov na km2.

## Iné projekty

Kategória:Obce v Poľsku
Kategória:Powiat lubartowski
Kuša (rozlišovacia stránka)

**Kuša** môže byť:

* strelná zbraň, pozri kuša
* posvätná tráva z Indie, pozri kuša (tráva)
* jedna z dvojčiat Kuša a Lava, postáv eposu Bhagavadgíta
* priezvisko, pozri Kuša (priezvisko)
Ernst Jünger

**Ernst Jünger** (* 29. marec 1895, Heidelberg, Nemecko – † 18. február 1998, Riedlingen) bol nemecký  spisovateľ, publicista, filozof a entomológ.

Ako dobrovoľník bojoval v prvej svetovej vojne, v medzivojnovom období bol dôstojníkom ríšskej obrany (v roku 1920 účasť na Kappov puč), neskôr študoval v Lipsku a v Neapole zoológiu a filozofiu. 

Jeho prózy z prvej svetovej vojny *V oceľových búrkach* a eseje *Totálna mobilizácia* a *Robotník* fašisti nadšene prijali, najznámejší román *Na mramorových útesoch* (1939) sa však považuje za jeho zúčtovanie s fašistickou diktatúrou. Spolu s filozofom Martinom Heideggerom a teoretikom práva Carlom Schmittom sa považuje za jedného z najprominentnejších nemeckých predstaviteľov neokonzervatívnej intelektuálnej pravice.

## Dielo (výber)
* *In Stahlgewittern*, 1920
* *Der Kampf als inneres Erlebnis*, 1922
* *Das Wäldchen 125*
* *Feuer und Blut*, 1925
* *Das abenteuerliche Herz*, 1929
* *Die totale Mobilmachung*, 1931
* *Der Arbeiter, Herrschaft und Gestalt*, 1932
* *Geheimnisse der Sprache*, 1934
* *Blätter und Steine*, 1934
* *Afrikanische Spiele*, 1936
* *Auf den Marmorklippen*, 1939
* *Gärten und Straßen*, 1942
* *Myrdun. Briefe aus Norwegen*, 1943
* *Der Friede*, 1947
* *Atlantische Fahrt*, 1947
* *Sprache und Körperbau*, 1947 
* *Ein Inselfrühling*, 1948 
* *Heliopolis*, 1949
* *Strahlungen*, 1949
* *Über die Linie*, 1950
* *Der Waldgang*, 1951
* *Besuch auf Godenholm*, 1952 
* *Der Gordische Knoten*, 1953
* *Das Sanduhrbuch*, 1954
* *Am Sarazenenturm*, 1955
* *Rivarol*, 1956 
* *Serpentara*, 1957 
* *Gläserne Bienen*, 1957
* *San Pietro*, 1957 
* *Jahre der Okkupation*, 1958
* *An der Zeitmauer*, 1959
* *Sgraffiti*, 1960
* *Der Weltstaat*, 1960
* *Ein Vormittag in Antibes*, 1960 
* *Das spanische Mondhorn*, 1963 
* *Sturm*, 1963 
* *Geheimnisse der Sprache*, 1963 
* *Typus, Name, Gestalt*, 1963
* *Werke*, 1961-1965
* *Grenzgänge*, 1966
* *Subtile Jagden*, 1967
* *Im Granit*, 1967 
* *Federbälle*, 1969
* *Annäherungen: Drogen und Rausch*, 1970
* *Ad hoc*, 1970
* *Lettern und Ideogramme*, 1970 
* *Sinn und Bedeutung*, 1971 
* *Die Zwille*, 1973
* *Zahlen und Götter; Philemon und Baukis*, 1974
* *Eumeswil*, 1977
* *Sämtliche Werke*, 1979
* *Paul Léautaud in Memoriam*, 1980 
* *Siebzig Verweht*, 1980-81
* *Flugträume*, 1983
* *Aladins Problem*, 1983
* *Autor und Autorschaft*, 1984
* *Eine gefährliche Begegnung*, 1985
* *Zwei Mal Halley*, 1987 
* *Die Schere*, 1990
* *Zwei Schere *, 1991

## Iné projekty

## Zdroj

Kategória:Nemeckí spisovatelia
Kategória:Storoční ľudia
Kategória:Držitelia Radu Pour le Mérite
Kategória:Osobnosti na nemeckých poštových známkach
Mimooblastná doprava

**Mimooblastná doprava** je druh vnútroštátnej dopravy. Spravidla ide o vykonávanie dopravy medzi viacerými spádovými oblasťami (mestami, obcami). Na Slovensku sa takáto doprava nazýva aj **medzimestská doprava** alebo **diaľková doprava** (v modernejšej terminológii sa vyskutuje aj pojem **nadregionálna doprava**). Vykonáva sa spravidla v rámci krajov, zhlukov krajov, či dokonca v rámci krajiny.

[thumb|right|InterCity vlak spája metropoly v [Švajčiarsko|Švajčiarsku]]

## Mimooblastná nákladná doprava
Z hľadiska nákladnej dopravy sem patrí špedičná doprava z jednej časti krajiny do druhej časti. Príkladom môže byť napríklad doprava automobilov z automobilky z jedného mesta do skladu v druhom meste. Rozvoz zo skladu do predajní sa už považuje za miestnu dopravu alebo vnútrooblastnú dopravu. Vzhľadom na náročnosť a finančné zaťaženie sa hojne využíva aj železnica. Populárna je tiež kontajnerová doprava ako druh kombinovanej dopravy.

thumb|right|Schéma mimooblastnej dopravy. Čierne línie znázorňujú hranice krajiny, červené línie linky medzi spádovými mestami (mimooblastné linky) a ružové línie linky medzi spádovými mestami ostatnými obcami
## Mimooblastná osobná Slovensku
Z hľadiska osobnej dopravy sem patrí 

* **medzimestská doprava** (do )
* **diaľková doprava** (nad )

Zabezpečuje dopravnú reláciu medzi spádovými mestami a oblasťami krajiny. Táto doprava má spravidla expresný charakter, teda komfort, minimálny počet zastávok, len v dôležitých mestách (bodoch), povinné zakúpenie miesteniek, platba pred odchodom a pod.

Na Slovensku sa podľa použitej dopravnej cesty vyskytuje najčastejšie autobusová mimooblastná doprava, ktorá zabezpečuje spojenie spádových miest, z ktorých je možno ďalej použiť miestnu dopravu pre cestovanie po meste alebo vnútrooblastnú dopravu pre cestovanie do inej obce regiónu. Príkladom môže byť napríklad autobusové spojenie Bratislavy a Nitra, poprípade autobusové spojenie Bratislavy a Košíc.

Druhým druhom mimooblastnej osobnej dopravy je železničná doprava, predovšetkým linky, ktoré spájajú vzdialenejšie mestá a majú malý počet zastávok. Tieto linky premávajú na tratiach, kde môžu dosiahnúť najväčšiu možnú rýchlosť. Ide väčšinou o vlaky kategórie rýchlik alebo IC. Príkladom môže byť spojenie Bratislavy a Košíc InterCity vlakom Kriváň.

Tretím druhom mimooblastnej dopravy môže byť letecká doprava na území Slovenska prevádzkovaná medzi mestami Bratislava a Košice

Prevádzkovatelia mimooblastnej osobnej dopravy sú prevažne spoločnosti SAD a Železničná Spoločnosť Slovenska.

### Vybraní prevádzkovatelia mimooblastnej osobnej dopravy na Slovensku
* SAD Dunajská Streda
* SAD Humenné
* SAD Poprad
* Turancar
* Slovak Lines
* Železničná spoločnosť Slovensko

## Pozri aj
* Klasifikácia dopravy podľa rozsahu

Kategória:Vnútroštátna doprava
Tatiana Rosová

PhDr. **Tatiana Rosová** (* 2. august 1961) je slovenská sociologička a politička, bývalá starostka mestskej časti Bratislava-Staré Mesto a bývalá poslankyňa NR SR.

## Život
Tatiana Rosová je vydatá, má tri deti.

* 1983 – vyštudovala sociológiu na Filozofickej fakulte Univerzity Komenského v Bratislave (FiF UK)
* 1983 – 1986 Výskumný ústav životnej úrovne, Výskumný ústav sociálneho rozvoja a práce (odborný asistent – sociologický výskum)
* 1986 – 1989 Ústav národného zdravia mesta Bratislavy (vysokoškolák nelekár - sociologický výskum, výskum verejnej mienky)
* 1989 – 1990 Katedra sociológie FF UK (vedecký pracovník - sociologický výskum, výskum verejnej mienky)
* 1990 – 1992 Ústav sociálnych analýz UK, Inštitút stredoeurópskych štúdií UK (vedecký pracovník – sociologický výskum, výskum verejnej mienky)
* 1993 – 1996 Focus, výskumná agentúra (riaditeľka – výskum verejnej mienky) 
* 1996 – 2001 Soria&Grey, reklamná agentúra (riaditeľka Oddelenia strategického plánovania)
* 2000 – 2001 Úrad vlády SR (externá poradkyňa)
* 1997 – 2002 Markant, riaditeľka

## Politická činnosť
* 2003 – 2006 Úrad vlády SR (poradkyňa predsedu vlády)
* od roku 2005 členkou SDKÚ-DS
* od 2006 poslankyňa NR SR a členka Výboru NR SR pre vzdelanie, mládež, vedu a šport.
* 2010 – zvolená za starostku mestskej časti Bratislava-Staré Mesto. 

### Kritika
Podľa Bratislavských novín si Tatiana Rosová do decembra 2010 uplatňovala na poste starostky najvyšší možný plat 4 780 €. Po verejných protestoch a začatí platnosti nového zákona sa jej plat znížil na 3 691 €. Okrem tohto platu však poberala aj poslanecký, ktorý je 3 415 €. Spolu teda zárobkom 7 106 € patrila medzi najlepšie zarábajúcich verejných činiteľov na Slovensku.

Podľa denníka Sme a Plus jeden deň došlo počas funkčného obdobia starostky Tatiany Rosovej k prudkému zhoršeniu úrovne starostlivosti o seniorov v Seniorcentre Staré mesto na Podjavorinskej ulici v Bratislave. Riaditeľka tohto zariadenia mala prostredníctvom svojho manžela Štefana Jaška napojenie na Rosovej politickú stranu (SDKÚ-DS).

## Referencie


## Iné projekty

## Externé odkazy
* Životopis na stránke SDKÚ-DS 
* Blog Tatiany Rosovej 
* 

Kategória:Narodenia v 1961
Kategória:Absolventi Filozofickej fakulty Univerzity Komenského v Bratislave
Kategória:Slovenské političky
Kategória:Politici SDKÚ
Kategória:Slovenskí sociológovia
Kategória:Osobnosti z Bratislavy
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Starostovia mestskej časti Bratislava-Staré Mesto
Muna Leeová

**Muna Leeová** (* 30. október 1981, Little Rock, Arkansas, USA) je americká atlétka, venujúca sa šprintom na 100 m a 200 m. Je majsterkou USA na rok 2008 v týchto dvoch disciplínach a kvalifikovala sa na olympiádu do Pekingu.

## Referencie

## Iné projekty

## Externé odkazy
* profil atlétky

Kategória:Bežci na 100 m USA
Kategória:Bežci na 200 m USA
Kategória:Majstri sveta v štafete 4x100 m
Kategória:Olympionici USA
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti z Little Rocku
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kuša (tráva)

**Kuša** je posvätná tráva hinduizmu. Spomína sa aj v staroindickom epose Mahábhárata. Botanicky je to *[[Eragrostis cynosuroides]]* (Retz.) P. Beauv. z čeľade lipnicovité (*Poaceae*).

## Referencie

Kategória:Mahábhárata
Kasey Keller

**Kasey Keller** (* 29. november 1969, Olympia, Washington, USA) je bývalý americký reprezentačný brankár. Počas futbalovej kariéry pôsobil vo viacerých tímoch v európskych ligách, na konci kariéry v tíme americkej MLS Seattle Sounders FC. V americkom národnom družstve chytal na štyroch svetových šampionátoch a taktiež bol účastníkom olympijských hier. Počas kariéry sa trikrát stal americkým futbalistom roka.

V súčasnosti pôsobí ako asistent trénera v stredoškolskom klube v americkom Bellevue a taktiež ako komentátor pre Seattle Sounders. V roku 2013 bol asistentom trénera reprezentácie Spojených štátov.

## Iné projekty

Kategória:Hráči Fulham FC
Kategória:Hráči FA Premier League
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Kategória:Hráči Borussia Mönchengladbach
Kategória:Futbalisti USA
Lučenec (rozlišovacia stránka)

**Lučenec** môže byť:

*mesto na Slovensku, pozri Lučenec
*okres na Slovensku, pozri Lučenec (okres)
*vrch (1 041,4 m n. m.) vo Veľkej Fatre, pozri Lučenec (vrch)
*potok vo Veľkej Fatre, pozri Lučenec (potok)
*planétka, pozri 14509 Lučenec
Taking Back Sunday

**Taking Back Sunday** je americká rocková skupina z Amityville, New York, Long Island. New York. Lídrom kapely je spevák Adam Lazzara.

## Členovia skupiny
*Adam Lazzara - spev
*Matthew Fazzi - gitara, vokály
*Matt Rubano - basová gitara, vokály
*Eddie Reyes - gitara
*Mark O'Connell - bicie

## Diskografia
### Štúdiové albumy
*2002: *[[Tell All Your Friends]]*
*2004: *[[Where You Want to Be]]*
*2006: *[[Louder Now]]*
*2009: *[[New Again]]*

### EP
*2001: *[[Taking Back Sunday EP]]*

### Kompilácie
*2007: *[[Notes From the Past]]*

### Koncertné albumy
*2006: *[[Louder Now: Part One]]*
*2007: *[[Louder Now: Part Two]]*

 

## Iné projekty
 

Kategória:Hudobné skupiny USA
Ellyse Perryová

**Ellyse Alexandra Perryová** známa aj pod menom **Ellyse Perryová** (* 3. november 1990, Sydney, Austrália ) je austrálska reprezentantka vo futbale a v krikete.

Kategória:Austrálske futbalistky
Kategória:Hráči kriketu
Kategória:Osobnosti zo Sydney
Miloš Bátovský

**Miloš Bátovský** (* 26. máj 1979, Krupina) je slovenský atlét, venujúci sa chôdzi na 20 km a 50 km. Na olympijských hrách 2004 skončil časom 3:59:11 hod. na 18. mieste.
Na Letných olympijských hrách 2008 v Pekingu obsadil 35. miesto časom 4:06:30 hod.

## Externé odkazy
* profil atléta

Kategória:Slovenskí chodci na 20 km
Kategória:Slovenskí chodci na 50 km
Kategória:Slovenskí olympionici
Kategória:Osobnosti z Krupiny
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Lopez Lomong

**Lopez Lomong** (* 1. január 1985, Kimotong, Sudán, dnes Južný Sudán) je americký atlét, venujúci sa behu na 800 m a 1 500 m, ktorý sa v behu na 1 500 m zúčastnil Letných olympijských hier v Pekingu.

## Vrcholové podujatia
### Peking 2008
Na Letných olympijských hrách v Pekingu bol počas ceremoniálu vlajkonosičom USA.

## Referencie

## Iné projekty

## Externé odkazy
* oficiálna stránka
* profil atléta

Kategória:Bežci na 800 m USA
Kategória:Bežci na 1 500 m USA
Kategória:Osobnosti USA juhosudánskeho pôvodu
Kategória:Olympionici USA
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Korytnačka slonia

**Korytnačka slonia** (lat. *Chelonoidis nigra*) je najväčšia suchozemská korytnačka na svete, žijúca v súostroví Galapágy. Dospelé jedince môžu vážiť cez 200 kilogramov a merať 1,2 metra. Živí sa rastlinami.

## Opis
Korytnačka slonia môže byť až 1,2 m dlhá a dosahuje hmotnosť 200 kg. Tvar panciera sa líši podľa poddruhu korytnačky: niektoré majú pancier sedlovitý a v prednej časti klenutý, čo im umožňuje zdvihnúť hlavu a dosiahnuť tak aj na vyššie zdroje potravy, iné majú pancier klenutý a živia sa nižšími rastlinami. Vždy je čierno sfarbený. Končatiny sú robustné, s krátkymi prstami.

## Rozšírenie
Je to endemit súostrovia Galapágy. Toto súostrovie je sopečného pôvodu. Korytnačky tak žijú na veľmi úrodnej pôde, zároveň ale tiež na čiernom sopečnom popole, ktorý je vysoko výhrevný.

## Biológia
Väčšinu života trávia pastvou v malých skupinách a vyhrievaním sa v mlákach alebo váľaním v blate. V období rozmnožovania sa samci stávajú teritoriálnymi a hľadajú partnerky. Technika zásnub je u samcov korytnačiek sloních nekompromisná. Len čo samec vyhľadá vhodnú samicu, drsne jej vnúti podriadené postavenie, hryzie a štípe ju do nôh, aby ju prinútil k nehybnosti. Potom sa vysunie na jej chrbát a pári sa s ňou.

Sú vajcorodé, samice vyhrabávajú v zemi jamy, kam potom kladú vajcia.

## Ochrana
Hoci niektoré korytnačky slonie žijú zaručene dlhšie ako 100 rokov, druh je z hľadiska ochrany zraniteľný vo svojej existencii. Tieto korytnačky sú ohrozované hlavne v mladom veku introdukovanými zvieratami, napríklad potkanmi, mačkami a potravinovou konkurenciou v podobe kôz a dobytka.

Od roku 1965 sa snaží výskumná stanica Charlesa Darwina (Charles Darwin Research Station) na základe programu a repatriácie korytnačiek sloních pozdvihnúť ich upadávajúcu populáciu. Do marca roku 2000 bolo vypustených do prírody 1000 korytnačiek sloních.

## Poddruhy
* *G. nigra abingdoni* (Gunther, 1877)
* *G. nigra becki* (Rothschild, 1901)
* *G. nigra darwini* (Van Denburgh, 1907)
* *G. nigra ephippium* (Gunther, 1845)
* *G. nigra galapagoensis* (Baur, 1889) †
* *G. nigra guntheri* (Baur, 1889)
* *G. nigra hoodensis* (Van Denburgh, 1907)
* *G. nigra chathamensis* (Van Denburgh, 1907)
* *G. nigra micropyes* (Gunther, 1875)
* *G. nigra nigra* (Harlan, 1827)
* *G. nigra phantastica* (Van Denburgh, 1907)
* *G. nigra porteri* (Rothschild, 1903)
* *G. nigra vandenburghi* (de Sola, 1930)

## Referencie

## Iné projekty

## Externé odkazy
* Fernando, C. 2000. „Geochelone nigra“ (On-line), Animal Diversity Web. Accessed November 03, 2007 (anglicky)

## Zdroj

Kategória:Korytnačkovité
Kategória:Vyhynuté živočíchy
Zoznam vodných tokov v Bratislave

**Zoznam vodných tokov v Bratislave** zahŕňa prehľad všetkých pomenovaných vodných tokov tečúcich na území hlavného mesta. Cez Bratislavu pretekajú štyri rieky (Dunaj, Morava, Malý Dunaj, Malina len okrajovo) a desiatky potokov a kanálov, resp. kanalizovaných vodných tokov. Vyše 20 vodných tokov pramení, resp. vzniká na území mesta. Tučne sú označené najvýznamnejšie toky. 

## Pozri aj

* Zoznam vodných plôch v Bratislave a okolí

Kategória:Vodné toky v Bratislave
Bratislava
Vodné toky
Špitálska ulica (Bratislava)

**Špitálska ulica** je významná ulica a komunikácia v Bratislave v mestskej časti Staré Mesto.

Je to dvojpruhová miestna komunikácia, uprostred ktorej prechádza električková trať od Kamenného námestia a Námestia SNP na Americké námestie.

Ulicu od Kamenného námestia postupne križujú ulice:
* Hollého ulica
* Rajská ulica
* Mariánska
* Dobrovského ulica
* Lazaretská ulica
* 29. augusta.

## Významné objekty
### Ľavá strana ulice
* Kostol svätého Ladislava, Špitálska 5
* Kostol a kláštor svätej Alžbety, Špitálska 23
### Pravá strana ulice
* Obchodný dom a hotel Kyjev
* Ministerstvo práce, sociálnych vecí a rodiny Slovenskej republiky, Špitálska 6
* budova policajného riaditeľstva, Špitálska 14
* Hlavná vojenská prokuratúra, Špitálska 22
* Aspremontov letný palác, Špitálska 24
* Medická záhrada

## Dopravné spojenie

## Známi obyvatelia
V dome č. 3 na Špitálskej ulici spolu s matkou prežil svoje detstvo hudobný skladateľ Béla Bartók.

## Referencie

## Iné projekty

Kategória:Ulice v Starom Meste v Bratislave
Majstrovstvá Európy vo vodnom póle

[náhľad|Zápas  a  vo finále [Majstrovstvá Európy vo vodnom póle mužov 2026|ME 2026]]
**Majstrovstvá Európy vo vodnom póle** sú najvyššie európske športové podujatie národných tímov vo vodnom póle, ktoré sa koná každé dva roky. Organizátorom podujatia je Európska plavecká liga (LEN), ktorá združuje európske plavecké federácie.

Prvé majstrovstvá Európy sa uskutočnili v roku 1926 v Budapešti, vtedy však iba v mužskej kategórii. Počiatok ME žien sa datuje do roku 1985, kedy ich hostilo nórske hlavné mesto Oslo. Do roku 1999 bol vodnopólový turnaj súčasťou majstrovstiev Európy v plaveckých športoch, odvtedy sa konajú vodnopólové ME separátne.

Majstrovstvá tiež slúžia ako kvalifikácia na majstrovstvá sveta či vodnopólový turnaj Letných olympijských hier.

## Muži
### Zoznam

### Medailová bilancia družstiev

### Účasť družstiev na ME mužov
(do 2026)

## Ženy
### Zoznam

### Medailová bilancia družstiev

### Účasť družstiev na ME žien
(do 2026)

## Iné projekty

## Externé odkazy
* Oficiálna stránka Európskej plaveckej ligy 

## Zdroje
* Majstrovstvá Európy vo vodnom póle na stránke Európskej plaveckej ligy  
* Majstrovstvá Európy vo vodnom póle na stránke todor66.com 
* Majstrovstvá Európy vo vodnom póle na stránke the-sports.org
Robert Korzeniowski

**Robert Marek Korzeniowski** (* 30. júl 1968, Lubaczów) je bývalý poľský atlét, venujúci sa chôdzi na 20 km a 50 km.

Korzeniowski je štvornásobný olympijský víťaz. Na olympiáde v Atlante, Sydney a Aténach vyhral chôdzu na  50 km, pričom v Sydney získal zlatú medailu aj na 20 km.

## Externé odkazy
* oficiálna webstránka 
* profil atléta 

Kategória:Poľskí chodci na 20 km
Kategória:Poľskí chodci na 50 km
Kategória:Olympijskí víťazi v chôdzi na 20 km
Kategória:Olympijskí víťazi v chôdzi na 50 km
Kategória:Majstri sveta v chôdzi na 50 km
Kategória:Majstri Európy v atletike
Kategória:Bývalí držitelia svetových rekordov
Kategória:Atléti na Letných olympijských hrách 1992
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Osobnosti z Podkarpatského vojvodstva
Tom Daley

**Thomas Robert Daley** známejší pod menom **Tom Daley** (* 21. máj 1994, Plymouth, Spojené kráľovstvo) je  britský skokan do vody. 

Na olympijských hrách 2008 bol druhým najmladším britským olympionikom v dejinách. V máji roku 2008 bol na 6. mieste v celkovej klasifikácii Medzinárodnej plaveckej federácie.

## Referencie


## Iné projekty

## Externé odkazy
* Profil
* Oficiálna stránka 
* 

Kategória:Britskí skokani do vody
Kategória:Britskí olympionici
Kategória:Skokani do vody na Letných olympijských hrách 2016
Kategória:Osobnosti z Plymouthu (Anglicko)
Kategória:Britskí olympijskí víťazi
Tomáš Košický

**Tomáš Košický** (* 11. marec 1986) je slovenský futbalový brankár, momentálne pôsobiaci v  Catanii Calcio. Prestup do Catanie si Košický vybavoval bez licenčných agentov, teda sám. Zmluvu podpísal na štyri roky. Vo svojej prvej sezóne v Serie A odchytal päť zápasov.

## Referencie

## Iné projekty

Kategória:Narodenia v 1986
Kategória:Slovenskí futbalisti
Kategória:Hráči FK Inter Bratislava
Kategória:Hráči Calcio Catania
Americké námestie

**Americké námestie** je námestie v Bratislave v mestskej časti Staré Mesto.

Je významnou dopravnou križovatkou. Spája ulice Špitálska, Mickiewiczova, Májková, Odborárske námestie a neďaleko sa nachádza Floriánske námestie.

Medzi najvýznamnejšie objekty patrí rohová budova, tzv. "Metropolka", Obchodný a obytný blok Avion, Fakultná nemocnica a Lekárska fakulta UK, ktorej dekanát sídli v Aspremontovom letnom paláci. Uprostred námestia je chránený parčík.

Cez námestie prechádza električková trať z Kamenného námestia na Trnavské mýto a Račianske mýto.

Pôvodne sa spomína ako polia Esterházyho majera, v polovici 19. storočia tu bola už plná radová domová zástavba (Krajinská nemocnica, paláce baróna Walterskirchena). V roku 1928 bol postavený dom Metropol, obytný dom AVION.

## Historické názvy
* 1771: Haltergasse; 1778: Haller-Gassl
* 1879: Pásztor utca
* 1879: Endlichergasse/Endlicher-utca
* 1920: Endlicherova ulica
* 1945: Americké námestie

## Dopravné spojenie

## Galéria

Metropol building bratislava.jpg|Rohová budova "Metropolka" na Americkom námestí v Bratislave
Bratislava Americke Namestie Public Toilets LQ.jpg|Verejné toalety


## Poznámky


## Referencie

## Iné projekty

## Externé odkazy
* Americké námestie na mape Bratislavy

## Zdroje
* M. Mariášová / V. Horváth (Bratislavský topografický lexikon, s. 52)

Kategória:Námestia v Starom Meste v Bratislave
Tomáš Majtán

**Tomáš Majtán** (* 30. marec 1987) je slovenský futbalový útočník, ktorý reprezentuje Slovensko v kategórii do 21 rokov. Zaujímajú sa oňho aj zahraničné kluby, v minulosti to bol napríklad FC Bazilej.

5. februára 2010 podpísal 3,5-ročnú zmluvu s klubom MŠK Žilina.

## Referencie

## Iné projekty

Kategória:Narodenia v 1987
Kategória:Slovenskí futbalisti
Kategória:Hráči FK Inter Bratislava
Kategória:Hráči FC Petržalka 1898
Kategória:Hráči MŠK Žilina
Žilinská ulica (Bratislava)

**Žilinská ulica** je ulica v Bratislave, v mestskej časti Staré Mesto. Je pomenovaná podľa mesta Žilina.

Je to vnútromestská spojovacia komunikácia, prepája ulice Štefanovičova a Šancová. Cez ulicu prechádza trolejbusová trať, na rohu so Štefanovičovou sa nachádza električková zastávka Žilinská.

Sú na ňu kolmé ulice Jozefa Kronera, Škovránčia, Kýčerského, Belopotockého a Povraznícka. Približne v strede ulice je klasické trhovisko.

## Galéria

Bratislava, Štefaničova, tramvajová zastávka Žilinská (2013-10-25; 01).jpg|náhľad|električková zastávka Žilinská na Štefanovičovej ulici
Bratislava Staré Mesto Žilinská.png|náhľad|Oblasť Žilinská


## Poznámky


## Referencie

## Iné projekty

## Externé odkazy
* Žilinská ulica na mape Bratislavy

Kategória:Ulice v Starom Meste v Bratislave
Kategória:Pomenovania podľa Žiliny
Alan Jelizbarovič Dzagojev

**Alan Jelizbarovič Dzagojev**, rus.: Алан Елизбарович Дзагоев (* 17. jún 1990) je ruský futbalový stredopoliar, v súčasnosti hrajúci v klube CSKA Moskva. Prvýkrát sa vážnejšie zviditeľnil v zápase ruskej ligy v mestskom derby proti Spartaku Moskva.

## Kariéra
### Majstrovstvá Európy 2012
Reprezentoval Rusko na Majstrovstvách Európy 2012 v Poľsku a na Ukrajine. V prvom zápase strelil dva góly pri víťazstve 4:1 nad Českom. Skóroval aj v druhom zápase, proti Poľsku strelil gól na 1-0. Zápas sa nakoniec skončil 1-1.

## Referencie


## Iné projekty

## Externé odkazy
* profil hráča  

Kategória:Narodenia v 1990
Kategória:Ruskí futbalisti
Kategória:Hráči PFK CSKA Moskva
Kategória:Hráči Majstrovstiev Európy vo futbale 2012
Spartak Moskva

**Spartak Moskva** môže byť:
* hokejový klub, pozri CHK Spartak Moskva
* futbalový klub, pozri FK Spartak Moskva
* futsalový klub, pozri Futzaľnyj klub Spartak Moskva
Čertovická línia

**Čertovická línia** je významná zlomová oblasť vyššieho rádu v Centrálnych Západných Karpatoch. Oddeľuje tatrikum od veporika a je koreňovou zónou fatrika (krížňanského príkrovu).

Pomenovaná je podľa sedla Čertovica v Nízkych Tatrách, ktoré sú jedinou oblasťou, kde je sledovateľná na povrchu v oblasti od Mýta pod Ďumbierom po Vyšnú Bocu. Jej ostatné oblasti sú prekryté hronikom, silicikom (príkrov Drienka) alebo mladším treťohorným potektonickým pokryvom a neovulkanitmi. Línia podľa geofyzikálnych meraní pokračuje pod povrchom juhozápadným smerom približne údolím rieky Hron, až na čiaru Levice - Komárno. V oblasti Komárna sa napája na rábsku zlomovú líniu a pokračuje k pohoriu Leitha. Smerom na severovýchod je narušená mladším muránskym zlomom, prechádza pod Levočské vrchy. Podľa niektorých predpokladov sa severne od Braniska napája na peripieninský lineament.

Zlomová línia nemá vo svojom priebehu rovnakú veľkosť sklonu. V oblasti na západ od sedla Čertovica dosahuje sklon okolo 60-90°, na severovýchode a v sedle priamo je jej skon miernejší a dosahuje iba 20-30°.

Medzi jej sprievodné zlomy patrí zlom Lenivá, podľa niektorých predpokladov aj mojmírovské zlomy južne od Tribeča.

## Vznik
K jej vzniku došlo v strednej kriede medzi albom a cenomanom počas benkovskej fázy, kedy sa veporikum začalo nasúvať na priestor zliechovskej panvy fatrika. K tomuto pohybu došlo v dôsledku výzdvihu pochovaných častí veporika. Pri tom bol priestor fatrika takmer celkom uzavretý, s veporickým podkladom zostala súdržná len jeho časť tvoriaca jednotku Veľkého Boku. Veporikum sa pri tomto pohybe čiastočne nasunulo na tatrikum. V dnešnej dobe však javí Čertovická línia znaky opačného pohybu a extenzie.

## Referencie


Kategória:Geológia Západných Karpát
Kategória:Geológia Slovenska
Kategória:Tektonické zlomy
Neco

**Luis Enrique ''"Neco"'' Martínez Rodríguez** (* 11. júl 1982, Necoclí) je kolumbijský futbalový reprezentant, hrajúci na poste brankára. V súčasnosti hráva za Vestel Manisaspor, kde je na hosťovaní zo Sakaryasporu.

Prezývka "Neco" vznikla podľa mesta, v ktorom sa narodil.

30. mája 2006 strelil svoj prvý gól v profesionálnej kariére. Dal ho Tomaszovi Kuszczakovi v zápase proti Poľsku.

## Externé odkazy
* gól proti Poľsku *(youtube.com)*

Kategória:Narodenia v 1982
Kategória:Kolumbijskí futbalisti
Kategória:Hráči Sakaryaspor
Kategória:Hráči Vestel Manisaspor
Kategória:Hráči Atlético Hulia
Daniel Agger

**Daniel Munthe Agger** známy aj pod menom **Daniel Agger** (* 12. december 1984, Hvidovre) je bývalý dánsky futbalový reprezentant, hrajúci na poste obrancu. V súčasnosti je od leta 2014 hráčom Brøndby IF. 

V lete 2006 prestúpil z Brøndby IF do Liverpool FC, kde hrával v Premier League s číslom 5. Agger je odchovancom klubu Rosenhøj BK.

Koncom roka 2008 sa objavili špekulácie, že by mohol prestúpiť do AC Miláno. Tento klub však správy poprel.

## Referencie

Kategória:Dánski futbalisti
Kategória:Hráči Brøndby IF
Kategória:Hráči Liverpool FC
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Čumil

**Čumil** môže byť:

* známa socha v Bratislave, pozri Čumil (socha)
* album skupiny Iné Kafe, pozri Čumil (album)
* singel skupiny Iné Kafe, pozri Čumil (skladba)
* slangovo: nazízajúci človek
Čumil (socha)

náhľad|Čumil

**Čumil** je jedna z najznámejších sôch v Bratislave a jedna z najpopulárnejších turistických atrakcií v historickom centre mesta. Nachádza sa na križovatke ulíc Laurinská, Panská a Rybárska brána. 

Ide o bronzová sochu muža vyzerajúceho zo zloženými rukami z kanálového poklopu. Autorom je sochár, akademický maliar, grafik a výtvarník Viktor Hulík.

Osadená bola 26. júla 1997 na akcii s názvom *Korzo party* pri píležitosti otvorenia zrekonštruovanej pešej zóny. *Korzo party* sa zúčastnilo tridsaťtisíc ľudí spolu s prezidentom Slovenska Michalom Kováčom. Súčasťou akcie bolo aj osadenie ďalších dvoch sôch Schöne Náciho a Napoleonského vojaka. Od osadenia sa socha Čumila stala jednou z najfotografovanejších sôch v Bratislave.  

V rôznych médiách v zahraničí niekedy dochádza k mylnému označeniu Čumila napr. za vojaka kvôli tomu, že má na hlave prilbu. V skutočnosti však ide o zrolovanú čiapku s brmbolcom. Ako sa vyjadril autor sochy Viktor Hulík, Čumil je „bratislavský zvedavec".

Napodobeniny tejto sochy sú inštalované aj v iných mestách, viacero sa nachádza v Rusku.

Vo februári 2026 sa do povedomia verejnosti dostala fotografia z roku 2018, na ktorej pózuje pri soche Čumila Jeffrey Epstein s vtedajším šéfom slovenskej diplomacie Miroslavom Lajčákom.

## Citácia autora o Čumilovi

## Galéria

Súbor:Bratislava14Slovakia62.JPG| Čumil na rohu ulice Panskej. Bratislava.
Súbor:Man At Work And Some Tourists - panoramio.jpg| Čumil a turisti
Súbor:Čumil - panoramio.jpg| Pohľad zvrchu
Súbor:Man at WOrk (27446440636).jpg|Čumil aj s dopravnou značkou
Súbor:Statue of Man at Work in Bratislava 21052016-002.jpg
Súbor:Man at work.jpg
Súbor:Cumil Bratislava.jpg| Pohľad smerom na Panskú
Súbor:Slovakia-03256 - Working Man (32250208326).jpg|Záber na zadnú časť
Súbor:Čumil - panoramio (1).jpg|Predný detail


## Iné projekty

## Referencie

## Externé odkazy

* Neuveríte, aké smiešne historky sa dozvedajú zahraniční turisti o Čumilovi!, bratislavskenoviny.sk

Kategória:Sochy v Bratislave
Kategória:Bronzové sochy
Silverstein

**Silverstein** je kanadská post-hardcoreová pätica. Kapela vznikla v roku 2000 v Burlingtone, Ontario. Lídrom skupiny je spevák Shane Told.

## Členovia skupiny
### Súčasní členovia
*Shane Told - spev
*Neil Boshart - gitara
*Josh Bradford - gitara
*Bill Hamilton - basová gitara
*Paul Koehler - bicie

### Bývalí členovia
*Richard McWalter - gitara

## Diskografia
### Štúdiové albumy
* *[[When Broken Is Easily Fixed]]* (20. máj 2003 - Victory Records)
* *[[Discovering the Waterfront]]* (16. august 2005 - Victory Records)
* *[[Arrivals & Departures]]* (3. júl 2007 - Victory Records)
* *[[A Shipwreck in the Sand]]* (31. marec 2009 - Victory Records)

### EP
* *[[Summer's Stellar Gaze]]* (EP) (August 29, 2000) 
* *[[When the Shadows Beam]]* (EP) (April 26, 2002) 

### Kompilácie
* *[[18 Candles: The Early Years]]* (30. máj 2006 - Victory Records) 

### Single

Kategória:Kanadské hudobné skupiny
Bratislavská aglomerácia

[right|thumb|[Bratislava z vesmíru, centrálna časť mesta s najbližšími predmestiami prevažne v rámci mesta]]

**Bratislavská aglomerácia** je územie, ktoré bolo určené zastupiteľstvom Bratislavského samosprávneho kraja vo všeobecne záväznom nariadení 9/2005 dňa 27. apríla 2005. Je to územie od Devína po Senec a od Čunova po Malacky. Zasahuje do 8 okresov, zahŕňa 34 obcí a mestských častí a 52 katastrálnych území. Rozloha je 853,15 km² a k 31.12.2023 tu žije 622 000 obyvateľov.

## Zoznam obcí a katastrálnych území

## Referencie

## Pozri aj
* Bratislavsko-trnavská aglomerácia
* Bratislavsko-trnavsko-nitrianska aglomerácia

## Externé odkazy
* Strategická hluková mapa bratislavskej aglomerácie 

Kategória:Aglomerácie na Slovensku
Aglomerácia
Elbrus

**Elbrus** alebo **Eľbrus** je najvyšší vrch Kaukazu, Ruska (). Podľa niektorých názorov na vedenie hranice medzi Európou a Áziou, sa nachádza ešte v Európe, čo by z neho robilo aj najvyšší vrch Európy. Vrchol sa nachádza asi  juhozápadne od mesta Kislovodsk blízko hraníc s Gruzínskom. V staroveku ho ľudia poznali pod názvom *Strobilus*.

Je to neaktívny stratovulkán s dvoma centrami (západný štít , východný ) pokrytý ľadovcami a trvalým snehom. Na bokoch hory sa však nachádzajú termálne pramene a aktívne solfatáry.

left|thumb|Elbrus 3D

## Výstup
V roku 1976 bola daná do užívania kabínová lanovka, ktorá končí vo výške . Odtiaľ premáva jednosedačková lanovka do výšky asi . Odtiaľ na vrchol vedie široká cesta po ktorej premávajú ratraky. Do výšky 4 700 metrov (*Pastuchove skaly*) je možné zaplatiť si ratrak.

Ďalším významným bodom je stanica *Priut* vo výške 4 100, oproti ktorej sú tzv. *Skaly spasatelie*, kde majú ubytovňu záchranári. Z Pastuchových skál sa ide do výšky  strmým svahom. V tejto výške sa cesta stáča doľava a stupajúcim traverzom sa ide až do sedla, ktoré je vo výške , kde je možné rozhodnúť sa pre výstup na vyšší, alebo nižšší z vrcholov Elbrusu. Za pekného počasia vystúpi na vrchol denne niekedy až 200 ľudí. Samotný výstup nie je technicky náročný, ale hora si každoročne vyžiada 15 až 30 obetí, nakoľko horolezci bývajú často veľmi slabo vybavení a správajú sa nedisciplinovane.

## Referencie

## Iné projekty

## Externé odkazy
* www.volcano.si.edu – stratovulkán Elbrus na Global Volcanism Program 

Kategória:Vrchy v Rusku
Kategória:Vrchy na Kaukaze
Kategória:Sopky Ruska
Kategória:Stratovulkány
Kategória:Vyhasnuté sopky
Kategória:Koruna Zeme
Kategória:Najvyššie vrchy štátov
Kategória:Geografia Karačajska-Čerkeska
From First to Last

**From First to Last** je americká post-hardcorová skupina z Valdosta v štáte Georgia, pôvodom z Los Angeles v Kalifornii a Tampy na Floride. Skupina vydala svoje prvé EP *[[Aesthetic]]* v roku 2003 so spevákom Phillipom Reardonom, ktoré nasledoval debutový štúdiový album *[[Dear Diary, My Teen Angst Has a Body Count]]* v roku 2004 a druhý album *[[Heroine]]* v roku 2006, oba so spevákom Sonnym Moorom. Po odchode Moora vo februári 2007, kvôli sólovému elektronickému projektu, Skrillex. Dear Diary, My Teen Angst Has a Body Count roku 2008 vydala skupina ďalší album *[[From First to Last (album)|From First to Last]]* cez Suretone Records. Ich štvrtý štúdiový album *[[Throne to the Wolves]]* bol vydaný dňa 16. marca 2010. Dňa 28. júla 2010 skupina vstúpila do neurčitého prerušenia z pôsobenia.

## Členovia

; Súčasní členovia
* Matt Good – sólové vokály, gitary, klávesy (1999-2010)
* Derek Bloom – bicie, sprievodný spev (2002-2010)
* Matt Manning – basová gitara, vokály (2007-2010),
* Blake Steiner – gitary, sprievodný spev (2009-2010)

; Bývalí členovia
* Greg Taylor – bicie, perkusie (2002)
* Phillip Reardon – sólové vokály, klávesy (2002-2004)
* Joey Antillion – basová gitara (2002–2003)
* Jon Weisberg – nečisté vokály, basová gitara (2004–2005)
* Sonny Moore – sólové vokály, klávesy, rytmická gitara (2004-2007)
* Travis Richter – nečisté vokály, gitary (2002–2009), sólové vokály (2002)
* Chris Lent – klávesy, syntetizátor, perkusie (2008–2009)

; Koncertní členovia
* Rick Patterson – rytmická gitara (2003–2004)
* Alicia Simmons/Way – basová gitara (2005)
* Mikey Way – basová gitara (2005)
* Wes Borland – basová gitara, sprievodný spev (2005–2006)
* Matt Fleischman – basová gitara (2006–2007)
* Jake Frazier - basová gitara (2009)
* Craig Owens - sólové vokály (2006)

; Bývalí členovia (ako First Too Last)
* Parker Nelms – bicie, perkusie (1999)
* Scott Oord – basová gitara, sprievodný spev (1999–2002)
* Steve Pullman – bicie, perkusie, klávesy (1999–2002)

## Diskografia

;Štúdiové albumy
**[[Dear Diary, My Teen Angst Has a Bodycount]]* (2004)
**[[Heroine]]* (2006)
**[[From First to Last (album)|From First to Last]]*   (2008)
**[[Throne to the Wolves]]* (2010)

## Referencie

Kategória:Hudobné skupiny z 2002
Kategória:Hudobné skupiny z Kalifornie
Kategória:Post-hardcorové hudobné skupiny USA
Kategória:Emo hudobné skupiny USA
Kategória:Screamo hudobné skupiny USA
Quark

náhľad|Sídlo na Starých gruntoch 52 v Bratislave

**Quark** je pôvodný slovenský mesačník, ktorý sa zameriava na popularizáciu vedy a techniky. Od roku 1995 prináša každý mesiac 56 strán najnovších informácií o vede, výskume, objavoch a novej technike na Slovensku i vo svete. Čitateľ si v ňom nájde veľa zaujímavého čítania o živej i neživej prírode, pohľady na prácu slovenských i svetových bádateľov, prehľad najnovších typov áut, železníc, lietadiel a lodí, novinky zo sveta mostov, výškových budov či stavieb, prenikanie do tajomstiev jadrovej fúzie, hlbín vesmíru, nanoštruktúr alebo genetiky. Nechýba oddych a prevetranie mozgových buniek.

Časopis má svoju web stránku aj facebook.

Názov časopisu je odvodený od jednej zo subatómových častíc - kvarku.

## Dejiny
Nadväzuje na časopis Elektrón, ktorý krátko po revolúcii v roku 1989 zanikol.

Časopis vychádza od septembra 1995 v Bratislave. Do júna 2013 ho vydávalo vydavateľstvo Perfekt, v súčasnosti je vydavateľom Centrum vedecko-technických informácií SR (Národné centrum pre popularizáciu vedy a techniky v SR).

Quark sa orientuje na popularizáciu a propagáciu pôvodného výskumu, vedy a techniky a prístupnou formou približuje aj zahraničné zaujímavosti vo všetkých vedecko-technických oblastiach. Prináša najnovšie poznatky o vede, výskume a technike pre laikov zrozumiteľným spôsobom.

V niektorých číslach časopisu boli v rokoch 2006-2008 vložené DVD so vzdelávacím obsahom a v rokoch 2006-2012 ho štvrťročne rozširovala monotematická osemstranová príloha.

## Súčasnosť
Quark má momentálne 60 strán, z toho štyri strany tvorí obálka. Distribuuje sa cez sieť novinových stánkov na území celého Slovenska, prostredníctvom drobných distribútorov a poštou priamo do schránok predplatiteľom. 

Vychádza 12-krát do roka. 

Quark čítajú všetci bez obmedzenia veku, ktorí sa chcú kontinuálne vzdelávať a zaujímajú sa o novinky z rôznych oblastí života. 

## Online verzia

Na webovej stránke časopisu www.quark.sk sú publikované články z aktuálneho čísla, súťaže, informácie o časopise a vydavateľovi, kontakty a informácie o možnosti predplatného. Predplatitelia získavajú v predplatnom aj prístup do archívu časopisu.

Svojich fanúšikov má časopis Quark aj na facebooku.

Časopis sa dá stiahnuť na čítanie aj do smartfónov a tabletov.

Quark je pre čitateľov dostupný aj v elektronickej podobe v PDF formáte. Na stránke www.quark.sk si ho môžu všetci tí, ktorí si Quark predplatili, zdarma stiahnuť.

Existuje tiež možnosť predplatiť si časopis iba v elektronickej podobe, za zvýhodnenú cenu.

## Externé odkazy
* oficiálna stránka
*FB stránka

Kategória:Mesačníky na Slovensku
Kategória:Veda a technika na Slovensku
Kategória:Populárno-vedecké časopisy
Funeral for a Friend

**Funeral for a Friend** (často aj **FFAF**) je waleská post-hardcorová skupina, ktorá vznikla v januári 2001. Za obdobie svojej činnosti vydala sedem štúdiových albumov.

## Členovia skupiny
* Matt Davies - spev
* Kris Coombs-Roberts - gitary, vokály
* Darran Smith - gitara
* Gav Burrough - basová gitara, vokály
* Pat Lundy - bicie, vokály

### Bývalí členovia
* Kerry Roberts - gitary
* Matthew Evans - vokály
* Andi Morris - basová gitara
* Johnny Phillips - bicie
* Gareth Davies - basová gitara, vokály
* Ryan Richards - bicie, vokály

## Diskografia
### Štúdiové albumy
* *[[Casually Dressed & Deep in Conversation]]* (2003)
* *[[Hours (album)|Hours]]* (2005)
* *[[Tales Don't Tell Themselves]]* (2007)
* *[[Memory and Humanity]]* (2008)
* *[[Welcome Home Armageddon]]* (2011)
* *[[Conduit]]* (2013)
* *[[Chapter and Verse]]* (2015)

## Referencie
 

Kategória:Britské hudobné skupiny
Kategória:Screamo hudobné skupiny
Mesto mieru

**Mesto mieru** môže byť:
*titul udelený niektorým mestám Svetovou radou mieru (napr. Berlín, Bratislava, Košice), pozri mesto mieru (Svetová rada mieru)
*preklad názvu niektorých miest (napr. Jeruzalem, Madínat as-Salám – pôvodný názov Bagdadu)
*titul, ktorý samé sebe udelili niektoré mestá (napr. Haag, Ženeva, Oslo, Osnabrück, Suhl, Machu Picchu)
PSR 1913+16

**PSR 1913+16** je pulzar v súhvezdí Orol, takmer na hranici so súhvezdím Šíp. Objavili ho v roku 1974 Russell Alan Hulse a Joseph Hooton Taylor pomocou rádioteleskopu Arecibo. Hulse a Taylor tiež oznámili, že by stálo za pokus detegovať dlho hľadané gravitačné vlny z tohto pulzaru.

Tento pulzar je výnimočný tým, že sa jeho pulzy po 4 hodinách trochu spomaľujú a ďalšie 4 hodiny naopak zrýchľujú. Príčinou je skutočnosť, že pulzar je dvojitý, s obežnou dobou 8 hodín, pričom druhý pulzar „nevidíme“ ani na rádiových vlnách. Žiarenie pulzarov je totiž v dôsledku ich rýchleho otáčania sústredené do úzkeho zväzku (asi ako svetlo z vreckovej baterky). Úzky zväzok žiarenia z druhého pulzaru nie je namierený smerom k Zemi. Pulzar je viditeľný iba v rádiovom obore. 

V roku 1978 Taylorov tím dokázal, že perióda obehu dvoch neutrónových hviezd sa každoročne skracuje o 75 mikrosekúnd. Dôvodom je rýchla strata orbitálnej energie pod vplyvom vzájomného silného gravitačného pôsobenia zložiek pulzaru. Perióda klesá v závislosti od skracovania polomerov obežných dráh neutrónových hviezd. Tento údaj sa stal úspešným testom dovtedy chýbajúceho dôkazu všeobecnej teórie relativity. Za výskum pulzaru PSR 1913+16 bola v roku 1993 jeho objaviteľom Russellovi Alanovi Hulseovi a Josephovi Taylorovi udelená Nobelova cena za fyziku.

## Zdroj
* 

Kategória:Súhvezdie Orol
Kategória:Pulzary
Kategória:Rádiové zdroje
Kategória:Dvojhviezdy
Kategória:Astronomické objekty objavené v roku 1974
Alexisonfire

náhľad|Vystúpenie Alexisonfire v roku 2012

**Alexisonfire** (čítaj ako „Alexis on fire“, výslovnosť „Alexis on fajr“) je kanadská skupina hrajúca post-hardcore. Vznikla v St. Catharines v Ontáriu v roku 2001. Skupina získala mnohé ocenenia a všetky ich albumy boli v Kanade certifikované ako zlaté alebo platinové.

## Referencie

## Iné projekty

Kategória:Kanadské hudobné skupiny
Kategória:Hudobné skupiny z 2001
Kategória:Hardcorepunkové hudobné skupiny
Kategória:Post-hardcorové hudobné skupiny
Kategória:Držitelia ceny Juno
Rites of Spring

**Rites of Spring** bola americká skupina hrajúca hardcore punk. Rites of Spring bývajú označovaní za prvú emo kapelu. Sami však označenie emo odmietajú. Spevák Guy Picciotto sa vyjadril, že emo nikdy nepovažoval za hudobný štýl a toto označenie mu príde naozaj hlúpe.

Picciotto a Canty sa po rozpade Rites of Spring pridali k novej skupine Fugazi, ktorú okrem nich tvorili ešte Ian MacKaye (z Minor Threat a Embrace) a Joe Lally.

## Diskografia
### Štúdiové albumy
* *[[Rites of Spring (album)|Rites of Spring]]* (1985)
* *[[End on End]]* (1991)

### EP
* *[[All Through a Life]]* (1987)

## Externé odkazy
* Rites Of Spring myspace fanpage

## Referencie

Kategória:Hudobné skupiny USA
Sunny Day Real Estate

**Sunny Day Real Estate** bola americká rocková skupina, ktorá pochádza zo Seattlu. Sunny Day Real Estate sú považovaní za jednu z prelomových kapiel emo žánru (konkrétne indie-emo).

## Diskografia
* *[[Diary (album)|Diary]]* (1994)
* *[[Sunny Day Real Estate (album)|Sunny Day Real Estate]] (aka LP2)* (1995)
* *[[How It Feels to Be Something On]]* (1998)
* *[[The Rising Tide]]* (2000)

## Referencie

Kategória:Rockové hudobné skupiny USA
Kategória:Alternatívnorockové hudobné skupiny USA
Kategória:Indierockové hudobné skupiny
Kategória:Emo hudobné skupiny USA
Acetylcholín

thumb|Princíp účinku acetylcholínu na nikotínovom receptore spojenom s iónovým kanálom
**Acetylcholín** (CH3COOCH2CH2N+(CH3)3OH-) je signálna molekula a jeden z najdôležitejších neurotransmiterov. Chemicky ide o ester kyseliny octovej a aminoalkoholu cholínu.

Acetylcholín je signálovou molekulou parasympatického nervového systému u pregangliových aj postgangliových neurónov. Je syntetizovaný v presynaptickom zakončení neurónu pomocou enzýmu acetylcholíntransferáza (cholínacetyltransferáza) z cholínu a acetyl-CoA (vyslov Acetyl-koenzým A). Po uvoľnení do synaptickej štrbiny a väzbe na receptory je acetylcholín štiepený acetylcholínesterázou na cholín a kyselinu octovú a tým stráca schopnosť pôsobiť ako neurotransmiter.

Viaže sa na nikotínový a muskarínový receptor (GPCR).

Jeho inhibítory (a teda nervové jedy) sú predovšetkým organofosfáty (soman, tabun).

## Zdroje
* 
* 

Kategória:Neurotransmitery
Kategória:Signálne molekuly